Huriye Öniz Baha
<s>Huriye Öniz Baha (Istanbul, 1887 – 1950), turska političarka, odgojiteljica i književnica.</s>

<s>Život 
Huriye Baha Hafize Öniz rođena je 1887. godine u tadašnjem carskom Istanbulu, od oca Bahaddin-bega i majke Ayşe Hanım.</s><s>Nakon završenog osnovnog i srednjeg obrazovanja u industrijskoj školi, dobila je privatno obrazovanje.</s><s>Jedno vrijeme je radila kao učiteljica turskoga u Američkoj Školi u Bursi, zatim je studirala pedagogiju na Bedford Collegeu, ženskom odjelu Univerziteta u Londonu.</s><s>Povratkom u Istanbul, pri kraju 1912. predavala je pedagogiju, prirodoslovne predmete i domaćinstvo u srednoj školi za djevojke.</s>

<s>Poslije Balkanskih ratova predavala je na kursevima otvorenim za iseljenike, sudjelovala u raznim dobrotvornim akcijama, a zatim je upisala kurs Crvenog polumjeseca i postala dobrovoljna medicinska sestra.</s><s>1926. postavljena je za učiteljicu grčke škole, zatim je predavala u židovskoj školi u Haydarpaşi, u židovskoj školi za dječake Galata, u armenskoj školi (Kalfayan) u Hasköyju, u školi u Feriköyju i u grčkoj školi u Yeniköyju.</s><s>Udala je se Hayrettin-begu i iz toga braka dobila jednog sina.</s><s>Prezime Baha uzela je 1934. kada je uveden Zakon o prezimenima.</s>

<s>Republikanska stranka nominirala ju je za parlamentarnog kandidata na izborima 1935. i izabrana je za zastupnika u Diyarbakıru.</s><s>Priznavanjem prava žena da biraju i budu birane u Turskoj, bila je jedna od 18 zastupnica koje su ušle u Veliku narodnu skupštinu Turske.</s><s>Bila je jako aktivna politička figura, služila je u Odboru za financije, u privremenim odborima za nacrt Zakona o radu, Zakon o šumama i drugim.</s><s>Tih godina je objavila roman Djeca ispod mosta (Köprüaltı Çocukları, 1936), njezino najpoznatije književno djelo.</s>

<s>Poslije godina u politici, vratila je se učiteljskoj profesiji i predavala je turski jezik u Talijanskoj srednjoj školi i Srednjoj trgovačkoj školi, na Gimnaziji za djevojke u Erenköyju i na Gimnaziji za djevojke u Beyoğlu.</s><s>Godine 1939. objavila je knjigu pod naslovom Učiteljski roman (Bir Öğretmenin Romanı, 1939), priča o učitelju idealisti u jednom selu središnje Anadolije.</s>

<s>Preminula je 2. novembra 1950. godine u gradu Istanbulu.</s>

<s>Književno djelo 
Dok je bila član turskog parlamenta, napisala je dječji roman pod nazivom Köprüaltı Çocukları (1936) tj. „Djeca ispod mosta”, priča o djeci bez roditelja, njihovim iskustvima i negativnostima s kojima se tokom romana suočavaju, priča o samoći i tuzi.</s><s>Roman se smatra jedan od začetnika dječje književnosti u republikanskog razdoblja (1923-1950), te jedan od izvornih primjera, odnosno uzoraka toga žanra.</s><s>Iz 1939. je „Učiteljski roman” u kojem autorica je naglasila pitanja o odnosu pojedinca, njegovog društvenog života, republike i republikanskih ustanova.</s>

<s>Djela 
 Köprüaltı Çocukları (1936)
 Bir Öğretmenin Romanı (1939)</s>

<s>Bilješke</s>

<s>Izvori</s>

<s>Bibliografija</s>

<s>tur. 
  tur.  (diplomski rad)
  tur. (doktorska disertacija)
  tur.  (diplomski rad)
  tur.  (diplomski rad)</s>

<s>Turski pisci
Turski političari
Pedagozi</s>

